U21-landstræner Niels Frederiksen udtog mandag eftermiddag de 23 spillere, han vil have med sig, når det danske U21-landshold skal deltage ved EM i Polen om knap en måned. Landstræneren har gennem kvalifikationen, som det talentfulde landshold klarede rigtig flot, kun brugt 28 spillere, så der var ikke de store overraskelser at finde blandt de 23 spillere, der nu kan indløse billet til Polen. Heller ikke holdets nordjyske islæt blev mandag hverken større eller mindre, og det er således de to AaB'ere Jakob Blåbjerg og Frederik Børsting, der sammen med den tidligere AaB'er Lucas Andersen, der pt spiller i schweizisk fodbold, der skal sørge for nordjysk dialekt på banen U21-landsholdet samles 8. juni, inden de spiller sidste testkamp den 10. juni mod Sverige. Danmarks første kamp ved EM spilles 18. juni mod Italien.

Opsummering:
Genvalg til de tre nordjyske spillere på U21-landsholdet.